Patrizio Satrustegi

Patrizio Satrustegi Bris (Donostia, 1823 - 1888) ontzigintzan eta industrian aritutako enpresaria, esklabu-trafikoarekin aberastu zen. 

 Bizitza 
Jose Angel Satrustegui Astiz (1789, Ihabar) eta Juana Francisca Bris Bally (Donostia) bikorearen zortzi seme-alabetako bat izan zen. Bere anaietako bat Joaquín Marcos Satrustegui Bris diplomazialari eta baroia izan zen, besteak beste, Bergarako hitzarmenean bitartekari aritu zena.

1823an Europako monarkia absolutuek Espainiako konstituzioa irauli eta Fernando VII.aren monarkia berrezartzea lortu zutenean, Hamarkada Deitoragarrian, Angulemako dukearen zuzendaritzapean zeuden frantziako tropek konstituzionalista eta liberalen aurkako errepresioa abiatu zuten. Testuinguru horretan Jose Angel Satrustegi eta bere familia Ingalaterrara ihes egin zuten. Hori dela eta, seme-alabek bertako eskoletan ikasi eta ingeles hizkuntza menperatzen zuten. 

Hamabi urte zituela, Patrizio, ontzi batean egiten zuen lan Lior kapitainarentzat. Ondoren, 1840an, 17 urte zituela, Kubara emigratu zuen. Urte batzuk beranduago Joaquín eta Miguel anaiek ameriketara joan ziren ere.

Patricio Satrustegi Kuban aberastu zen, Antonio López López Comillasko Markes eta esklabu-trafikatzailearen bazkide zela. 1848an Antonio López y Hermano enpresako sozio egin zen Satrustegi eta 1852an esklaboak garraiatzeko erabili zen General Armero izeneko baporezko ontzi helizedunaren erosketan parte hartu zuen Lopezen enpresaren izenean.

Lopezentzat ez ezik, Satrustegi beste esklabista batzuen apoderatu bezala aritu zen ere, besteak beste, 1853an 29 esklabo saldu zituen 10.000 pesoren truke.

 Compañía Trasatlántica Española 
López eta Satrustegik Compañía Trasatlántica Española sortu zuten 1849an, Kuban zirela. Hasiera batean, Compañía de Vapores Correos A. López deitu zen. Beste negozio batzuen artean, esklabuen trafiko klandestinoan aritzen ziren Kubako azukrearen industrian aritzen ziren hazienden eskariari erantzunez. Joaquín, Patrizioren anaiak, konpainia honetan parte hartu zuen ere.

1861ean, Konpainiak kontratu bat sinatu zuen Espainiarekin, non Penintsula, Antillak, Filipinak eta Mendebaldeko Afrikako kostaldearen arteko itsaso-komunikazioak bere gain hartzen zituzten. Pribilegiozko harreman bat sortu zen eta kontratua urtez urte berritu zen.thumb|Satrustegi dorrea, Donostian.Urte horretatik aurrera anaien aberaztasuna hazi besterik ez zen egin. Donostiko Satrustegi dorrea adibidez, Joaquinek eraikiarazi zuen 1880. hamarkadan. Dorre hori Satrustegitarren esku egon zen 2017. urterarte.

1887an, Patriziok Donostiko Artzain Onaren katedrala izango zenaren proiektuare zati bat finantziatu zuen.

Patrizio hil zeneko ondasunen inbentarioan Compañia Transatlántica eta Banco Hispano Colonialean akzioak zituela ikus daiteke.

 Sariak eta Aitortzak 

 Patrizio hil eta gero, Compañía Trasatlántica Españolak bere izena jarri zion itsasontzi bati.

 1918an, Donostiako Udal Gobernuak, Antigua auzoko etorbide bati Satrustegi hiribidea izena jartzea erabaki zuen, familiaren “ekintza benefikoen” ondorioz.

 Ikusi, gainera 

 Esklabotza Kuban

 Erreferentziak 

 Kanpo estekak 

Kategoria:Donostiarrak
Kategoria:Euskal esklabo-trafikatzaileak
Kategoria:Ontzigileak